Legal Document

Category: 17

Text:
23. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 771 της 22/23 Δεκ. 1963 (ΦΕΚ Α΄ 231) Περί καθορισμού εξαιρέσεως από του ορίου ηλικίας διορισμού υπαλλήλων των Κλάδων Α2, Β1 και Γ1 του Οργανισμού Αποχετεύσεως Πρωτευούσης. Έχοντες υπ’ όψιν: 1.Τας διατάξεις του άρθρ. 7 παρ. 1 του Β.Δ. της 23/24.12.1955 «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου». 2.Την υπ’ αριθ. 646/6.8.1963 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ’ αρ. 693/1963 γνωμοδότησιν του Συμβουλίου της Επικρατείας, και 4.Το υπ’ αριθ. 2945/19.11.1963 έγγραφον του Ανωτάτου Συμβουλίου Δημοσίων Υπηρεσιών, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-Το ανώτατον όριον ηλικίας διορισμού υπαλλήλων των Κλάδων Α2, Β1 και Γ1 του Οργανισμού Αποχετεύσεως Πρωτευούσης ορίζεται επί μίαν τριετίαν από της δημοσιεύσεως του παρόντος ως ακολουθως: α)Δια τον εισαγωγικόν βαθμόν (6ον) του Κλάδου Α2 Πολιτικών Μηχανικών, το 45ον έτος. Δια τον δεύτερον εισαγωγικόν βαθμόν (5ον) του αυτού Κλάδου Α2, το 50όν. β)Δια τον εισαγωγικόν βαθμόν του Κλάδου Β1, Πολιτικών Υπομηχανικών, το 40όν έτος. γ)Δια τον εισαγωγικόν βαθμόν του Κλάδου Γ1, Κλητήρων, το 40όν έτος. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος. 23.Η.α.23 Υπόνομοι Πρωτεύουσας